# Angelina Jolie

### Wikipedia

Angelina Jolie elokuvan Alexander ensi-illassa Kölnissä

Angelina Jolie (syntymänimeltään Angelina Jolie Voight, s. 4. kesäkuuta 1975 Los Angeles, Kalifornia) on amerikkalainen näyttelijä. Hänen isänsä on näyttelijä Jon Voight.

Jolien läpimurto oli toimintaelokuva Tomb Raider, joka on maailman menestynein elokuva, jonka pääosassa on nainen. Tämän jälkeen Jolie on kulkenut menestyselokuvasta toiseen.

Jolie on 2000-luvun kuuluisimpia amerikkalaisia elokuvanäyttelijöitä. Hänen tunnuspiirteensä on suorasukainen ja raju naisellisuus. Vuonna 2005 hän nousi parhaiten palkattujen Hollywood-tähtien joukkoon, kun hänelle maksettiin Mr. & Mrs. Smith -elokuvasta yli 20 miljoonaa dollaria. Kyseisen elokuvan kuvauksissa hän tapasi myös poikaystävänsä Brad Pittin.

Jolie aloitti mallina ja esiintyi lukuisissa musiikkivideoissa (mm. Meat Loaf, Lenny Kravitz). Kouluaikoinaan hän näytteli viidessä veljensä ohjaamassa opiskelijaelokuvassa.

Jolie on voittanut merkittäviä palkintoja, muun muassa kolme Golden Globe -palkintoa. 2000 hän sai sivuosa-Oscarin elokuvasta Vuosi nuoruudestani.

## [muokkaa] Yksityiselämä

Angelina Jolie on ollut kahdesti naimisissa. Ensimmäinen avioliitto Jonny Lee Millerin kanssa kesti maaliskuusta 1996 helmikuuhun 1999. Näyttelijä Billy Bob Thorntonin kanssa Jolie vihittiin 5. toukokuuta 2000. Heidän avioeronsa tuli viralliseksi 27. toukokuuta 2003.

Nykyään Angelina Jolie seurustelee näyttelijä Brad Pittin kanssa. Tammikuussa 2006 Jolie kertoi olevansa raskaana. Raskausilmoituksella Jolie ja Pitt ilmaisivat ensimmäistä kertaa julkisesti seurustelevansa. Pari on pitänyt kuitenkin tiettävästi yhtä jo vuoden 2005 alusta asti. Parin suhde aiheutti suurta kohua ja Pittin väitettiin jättäneen vaimonsa, näyttelijätär Jennifer Anistonin, koska hänellä oli salainen suhde Jolieen. Kukaan kohun osapuoli ei kuitenkaan ole vahvistanut tätä oletusta ennen kuin Jolie kertoi avoimesti suhteestaan Pittiin tammikuun Vogue - lehdessä vuonna 2006. Jolie kertoi, että heidän ystävyytensä Pittin kanssa syventyi Mr. ja Mrs Smith - elokuvassa romanssiksi. Jolie kertoi myös, ettei hänellä ollut aikomustakaan rikkoa Pittin ja Anistonin avioliittoa. Jolie kertoi ettei heillä ollut romanssia elokuvan aikana ja että romanssi vasta syttyi kun Pitt oli eronnut vaimostaan. Jolie ja Pitt ovat kertoneet julkisuudessa etteivät mene naimisiin ennen kuin kaikilla ihmisillä on mahdollisuus mennä naimisiin. [1]

Angelina Joliella on kolme lasta. Hänen adoptoitu poikansa Maddox Chivan Jolie-Pitt on syntynyt 5. elokuuta 2001 Kambodzassa. Toisen lapsensa, tytär Zahara Marley Jolie-Pittin (s. 8. tammikuuta 2005), hän adoptoi Etiopiasta kesällä 2005. Pitt on joulukuussa 2005 hakenut oikeudelta päätöstä tullakseen Maddoxin ja Zaharan adoptioisäksi. Lasten sukunimeksi muutettiin Jolie-Pitt tammikuussa 2006. Jolie ja Pitt saivat ensimmäisen biologisen lapsensa 27. toukokuuta 2006, kun tytär Shiloh Nouvel Jolie-Pitt syntyi Namibiassa, Afrikassa. Shiloh Nouvel teki historiaa heinäkuussa 2006, kun hänestä tehtiin näköisvahanukke Madame Tussaudsin vahakabinettimuseoon. Shiloh on ensimmäinen vahanukkevauva, joka on päässyt esille kyseiseen museoon. Vuonna 2006 People - lehti valitsi Jolien ja Pittin perheen vuoden perheeksi. [2]

Jolie on avoimesti kertonut olevansa biseksuaali. Hänellä ja Madonnalla kerrotaan jopa olleen sama naispuolinen rakastaja. Jolie on myös kertonut haluavansa lisää lapsia.

Angelina Jolie ja Indianan senaattori Dick Lugar

## [muokkaa] Elokuvat

- 2005 Mr. and Mrs. Smith (Jane Smith)
- 2004 Aleksanteri (Olympias)
- 2004 Hain tarina, Shark Tale Lola (Stimme)
- 2004 Sky Captain and the World of Tomorrow (Capt. Franky Cook)
- 2004 Taking Lives (Illeana Scott)
- 2003 Beyond Borders (Sarah Jordan)
- 2003 Lara Croft ja Elämän Lähde: Tomb Raider 2 (Lara Croft)
- 2002 Life or Something Like It (Lanie)
- 2001 Original Sin (Julia Russel)
- 2001 Tomb Raider (Lara Croft)
- 2000 Puhallettu 60 sekunnissa, Gone in Sixty Seconds (Sarah 'Sway' Wayland)
- 1999 Vuosi nuoruudestani, Girl Interrupted (Lisa Rowe)
- 1999 Luunkerääjä, The Bone Collector (Amelia Donaghy)
- 1999 Pushing Tin (Mary Bell)
- 1998 Rakkauden 6 oppituntia, Playing by Heart (Joan)
- 1998 Hell's Kitchen (Gloria McNeary)
- 1998 Gia (TV) (Gia Marie Carangi)
- 1997 Playing God (Claire)
- 1997 George Wallace (TV) (Cornelia Wallace)
- 1997 True Women (TV) (Georgia Virginia Lawshe Woods)
- 1996 Mojave Moon (Eleanor "Elie" Rigby)
- 1996 Love Is All There Is (Gina Malacici)
- 1996 Foxfire (Margret "Legs" Sadovsky)
- 1995 Without Evidence (Jodie Swearingen)
- 1995 Hackers (Kate Libby)
- 1993 Cyborg 2 (Casella "Cash" Reese)
- 1982 Lookin' to Get Out (Tosh)

## [muokkaa] Aiheesta muualla

Wikimedia Commonsissa on lisää materiaalia aiheesta Angelina Jolie.

- Angelina Jolie Internet Movie Databasessa (IMDb.com) (englanniksi)
- FemmesFatales.com.ar
- MyAngelinaJolie.com

Haettu osoitteesta http://fi.wikipedia.org../../../a/n/g/Angelina_Jolie_ff96.html

Luokka: Yhdysvaltalaiset näyttelijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Melayu
- Български
- Česky
- Dansk
- Deutsch
- Eesti
- English
- Español
- Esperanto
- فارسی
- Français
- Gaeilge
- Hrvatski
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Русский
- Shqip
- Simple English
- Slovenčina
- Slovenščina
- Српски / Srpski
- Svenska
- Türkçe
- 中文